424.31 REGOLAMENTI DWAR BŻONNIJIET MINIMI TA’ SAĦĦA U SIGURTÀ GĦALL-PROTEZZJONI TA’ ĦADDIEMA MINN RISKJI LI JIRRIŻULTAW MILL-ESPOŻIZZJONI GĦALL-VIBRAZZJONIJIET FUQ IL-POST TAX-XOGĦOL L-AVVIŻ LEGALI 371 ta’ l-2005. L-AVVIŻ LEGALI 371 ta’ l-2005. 1. Titolu, skopu applikabilità. (1) It-titolu ta’ dawn ir-regolamenti hu Regolamenti dwar Bżonnijiet Minimi ta’ Saħħa u Sigurtà għall-Protezzjoni tal-Ħaddiema minn Riskji li jirriżultaw mill-Espożizzjoni għall-Vibrazzjonijiet fuq il-Post tax-Xoghol. (2) L-iskop ta’ dawn ir-regolamenti hu li jkunu stabbiliti bżonnijiet minimi għall-protezzjoni ta’ ħaddiema minn riskji għas-saħħa u s-sigurtà tagħhom li jirriżultaw jew li jistgħu jirriżultaw minn espożizzjoni għal vibrazzjoni mekkanika. Il-ħtiġiet ta’ dawn ir-regolamenti għandhom japplikaw għal dawk l-attivitajiet kollha fejn il-ħaddiema jkunu, jew jistgħu jkunu, esposti għal riskji minn vibrazzjoni mekkanika waqt xogħolhom. Dawn ir-regolamenti jdaħħlu fis-seħħ id-Direttiva 2002/44/KE tal-Parlament Ewropew u tal-Kunsill. (3) Dawn ir-regolamenti japplikaw fis-ħiħ għall-ħaddiema kollha mingħajr preġudizzju għal provvedimenti iktar strinġenti u, jew iktar speċifiċi li joħorġu minn liġijiet jew regolamenti oħra dwar il-protezzjoni ta’ ħaddiema minn riskji relatati ma’ l-espożizzjoni għall-vibrazzjoni. (4) Dawn ir-regolamenti għandhom jidħlu fis-seħħ fis-6 ta’ Lulju, 2005: Iżda fil-każ ta’ apparat tax-xogħol li jingħata lill-ħaddiema qabel is-6 ta’ Lulju, 2007, u li ma jħallux li jkun rispettat il-valur ta’ limitu ta’ espożizzjoni, meta wieħed jikkonsidra l-aħħar avvanzi tekniċi, u l-miżuri organizzativi meħuda, ir-regolament 5(3) għandu jidħol fis-seħħ fis-6 ta’ Lulju, 2010: Iżda wkoll fil-każ ta’ apparat użat fis-settur agrikolu, ir-regolament 5(3) għandu jidħol fis-seħħ fis-6 ta’ Lulju, 2014. Tifsir. 2. F’dawn ir-regolamenti, kemm-il darba r-rabta tal-kliem ma’ titlobx mod ieħor- "l-Att " tfisser l-Att dwar l-Awtorità għas-Saħħa u s-Sigurtà fuq il-Post tax-Xogħol; Kap. 424. Kap. 424. " l-Awtorità " tfisser l-Awtorità għas-Saħħa u s-Sigurtà fuq il-Post tax-Xogħol imwaqqfa bl-artikolu 8 ta’ l-Att; " il-Ministru " tfisser il-Ministru responsabbli għas-saħħa u s-sigurtà fuq il-post tax-xogħol; "vibrazzjoni fil-ġisem kollu " tfisser vibrazzjoni mekkanika, illi meta tkun trasmessa mal-ġisem kollu, twassal għal riskji għas-saħħa u s-sigurtà tal-ħaddiema, b’mod partikolari morbidità fil-parti t’isfel tad-dahar u ħsara fl-ispina; "vibrazzjoni fl-idu fid-driegħ " tfisser vibrazzjoni mekkanika illi, meta tkun trasmessa fl-idu fid-driegħ, twassal għal riskji għas-saħħa u s-sigurtà tal-ħaddiema, b’mod partikolari ta’ diżordnijiet vaskolari, jew ta’ l-għadam, tal-ġogi, nevroloġiċi jew muskolari. 3. Valuri ta’ limitu ta’ espożizzjoni u ta’ azzjoni. (1) Il-valur ta’ limitu li għalih wieħed jista’ jkun espost fuq il-post tax-xogħol u l-valur ta’ espożizzjoni ta’ kuljum li dwar u tkun trid tittieħed azzjoni għall-vibrazzjoni fl-idu fid-driegħ għandhom ikunu kif ġej: (a) il-valur ta’ limitu li għalih wieħed jista jkun espost kuljum, kif standardizzat għal perjodu ta’ riferenza ta’ tmien sigħat, għandu jkun ta’ 5 mżs 2; (b) il-valur ta’ espożizzjoni ta’ kuljum li dwar u tkun trid tittieħed azzjoni, kif standardizzat għal perjodu ta’ riferenza ta’ tmien sigħat, għandu jkun ta’ 2.5 mżs2. L-espożizzjoni tal-ħaddiema għall-vibrazzjoni fl-idu fid-driegħ għandha tkun valutata jew imkejla skond id-disposizzjonijiet tal-punt 1 tat-Taqsima A ta’ l-Iskeda. (2) Il-valur ta’ limitu li għalih wieħed jista’ jkun espost u l-valur ta’ espożizzjoni ta’ kuljum li dwar u tkun trid tittieħed azzjoni għal vibrazzjoni fil-ġisem kollu għandhom ikunu kif ġej: (a) il-valur ta’ limitu li għalih wieħed jista jkun espost kuljum, kif standardizzat għal perjodu ta’ riferenza ta’ tmien sigħat, għandu jkun ta’ 1.15 mżs2; (b) il-valur ta’ espożizzjoni ta’ kuljum li dwar u tkun trid tittieħed azzjoni, kif standardizzat għal perjodu ta’ riferenza ta’ tmien sigħat, għandu jkun ta’ 0.5 mżs2. L-espożizzjoni tal-ħaddiema għall-vibrazzjoni fil-ġisem kollu għandha tkun valutata jew imkejla skond id-disposizzjonijiet tal-punt 1 tat-Taqsima B ta’ l-Iskeda. 4. Determinazzjoni u valutazzjoni tar-riskji. (1) Min iħaddem għandu jivvaluta u, jekk meħtieġ, ikejjel il-livelli ta’ vibrazzjonijiet mekkaniċi li għalihom ikunu esposti l-ħaddiema. Il-kejl ta’ dawn il-vibrazzjonijiet għandu jsir skond il-punt 2 tat-Taqsima A jew il-punt 2 tat-Taqsima B ta’ l-Iskeda, skond kif japplika. (2) Il-livell ta’ espożizzjoni għall-vibrazzjoni mekkanika għandu jkun valutat permezz ta’ l-osservazzjoni ta’ prattiċi ta’ xogħol speċifiċi, u b’riferenza għal informazzjoni rilevanti għall-qies tal-vibrazzjoni li jikkorrispondi ma’ l-apparat jew mat-tip ta’ apparat uża t waqt kondizzjonijiet ta’ użu partikolari, liema informazzjoni għandha tinkludi dik provduta mill-manifattur ta’ l-apparat. Trid issir distinzjoni bejn din il-ħidma msemmija u l-kejl, li jirrikjedi l-użu ta’ apparat speċifiku u metodoloġija adatta. (3) L-ivvalutar u l-kejl li għalihom saret riferenza fis-sub regolament (1) għandhom ikunu ppjanati u għandhom isiru minn persuni kompetenti f’intervalli adatti. Ir-riżultati ta’ l-ivvalutar u tal-kejl tal-livell ta’ espożizzjoni għall-vibrazzjoni mekkanika għandhom jinżammu f’forma adatta li tħalli l issir konsultazzjoni iktar ’il quddiem. (4) Min iħaddem għandu jagħti attenzjoni partikolari, waqt li jkun qed isir l-ivvalutar tar-riskju, lil dan li ġej: (a) il-livell, it-tip u t-tul ta’ l-espożizzjoni, inkluża kull espożizzjoni għal vibrazzjoni mhux kontinwa jew xokkijiet ta’ vibrazzjoni ripetuti; (b) il-valur ta’ limitu li għalih wieħed jista’ jkun espost kuljum u l-valur ta’ espożizzjoni ta’ kuljum li dwar u tkun trid tittieħed azzjoni kif stabbiliti fir-regolament 3; (ċ) kull effett li jikkonċerna s-saħħa u s-sigurtà ta’ ħaddiema f’riskji partikolarment sensittivi; (d) kull effett indirett fuq is-saħħa u s-sigurtà tal-ħaddiema li jirriżulta minn interazzjonijiet bejn vibrazzjoni mekkanika u l-post tax-xogħol jew apparat tax-xogħol; (e) l-informazzjoni provduta mill-manifattur ta’ l-apparat tax-xogħol skond Direttivi Kommunitarji fis-seħħ; (f) li jkun jeżisti apparat tax-xogħol ieħor li jkun iddisinjat biex inaqqas il-livelli ta’ espożizzjoni għal vibrazzjoni mekkaninka; (g) l-estensjoni ta’ l-espożizzjoni tal-vibrazzjoni fil-ġisem kollu wara l-ħinijiet normali tax-xogħol taħt ir-responsabbiltà ta’ min iħaddem; (h) kondizzjonijiet tax-xogħol speċifiċi bħalma huma temperaturi baxxi jew għoljin; (i) informazzjoni xierqa li toħroġ mis-sorveljanza tas-saħħa, inkluża informazzjoni pubblikata, sa fejn ikun possibbli. (5) Min iħaddem għandu jkollu fil-pussess tiegħu l-valutazzjoni tar-riskju skond ir-regolament 10 tar-Regolamenti dwar Disposizzjonijiet Ġenerali dwar is-Saħħa u s-Sigurtà fuq il-Post tax-Xogħol, u għandu jidentifika dawk il-miżuri li għandhom jittieħdu skond ir-regolamenti 5 u 6. Għandha tinżamm kopja adatta ta l-valutazzjoni tar-riskju, u din tista’ tkun tinkludi ġustifikazzjoni min-naħa ta’ min iħaddem li n-natura u l-kobor tar-riskji relatati mal-vibrazzjoni mekkanika ma jkunux jeħtieġu valutazzjonijiet dettaljati oħra tar-riskju. Il-valutazzjoni tar-riskju għandha tinżamm aġġornata b’mod regolari, partikolarment jekk ikun hemm tibdil sinifikanti li jirrikjedi aġġornar tal-valutazzjoni, jew meta jkunhekk indikat mir-riżultati tas-sorveljanza medika. 5. (1) Min iħaddem għandu jieħu miżuri biex jelimina mill-bidu jew inaqqas sew ir-riskji minn espożizzjoni għal vibrazzjoni mekkanika, waqt li jqis il-progress tekniku u l-eżistenza ta’ miżuri li jikkontrollaw ir-riskju mill-bidu. (2) Skond il-valutazzjoni tar-riskju li ssir skond ir-regolament 4, meta jinqabżu l-valuri ta’ espożizzjoni ta’ kuljum li dwar u tkun trid tittieħed azzjoni, stabbilit fir-regolament 3(1)(b) u (2)(b Skond il-valutazzjoni tar-riskju li ssir skond ir-regolament 4, meta jinqabżu l-valuri ta’ espożizzjoni ta’ kuljum li dwar u tkun trid tittieħed azzjoni, stabbilit fir-regolament 3(1)(b), miniħaddem għandu jistabbilixxi u jimplimenta programm ta’ miżuri tekniċi jew amministrattivi intiż biex inaqqas sew l-espożizzjoni għal vibrazzjoni mekkanika u r-riskji li jinqalgħu, waqt li jikkonsidra b’mod partikolari: (a) metodi ta’ xogħol oħra li jeħtieġu espożizzjoni inqas għal vibrazzjoni mekkanika; (b) l-għa/la ta’ apparat tax-xogħol adatt, li jkun ergonomikament iddisinjat b’mod adatt, u waqt li jkun ikkonsidrat ix-xogħol li jkun irid isir, li jipproduċi l-inqas vibrazzjoni; (ċ) li jiġi provdut apparat awżiljarju li jnaqqas ir-riskju ta’ korriment minn vibrazzjoni, bħalma huma sedili li effettivament inaqqsu r-riskju ta’ korriment minn vibrazzjoni tal-ġisem kollu u manki li jnaqqsu l-vibrazzjoni fis-sistema tad-driegħ u ta’ l-id; (d) programmi ta’ manutenzjoni adatti għall-apparat użat fuq ix-xogħol, għall-post tax-xogħol u għal sistemi tal-post tax-xogħol; (e) l-iddisnjar u t-tqassim tal-post tax-xogħol u ta’ stazzjonijiet fejn isir ix-xogħol; (f) informazzjoni adegwata, it-taħriġ u l-istruzzjoni tal-ħaddiema biex jużaw apparat tax-xogħol b’mod korrett biex titnaqqas sew l-espożizzjoni tagħhom għall-vibrazzjoni mekkanika; (g) li jiġi limitat il-ħin u l-intensità ta’ l-espożizzjoni; (h) skedi ta’ xogħol adatti li jkollhom perjodi ta’ mistrieħ adegwati; (i) li jiġi provdut ilbies li jipproteġi lill-ħaddiema esposti mill-keħa u mill-umdità. (3) F’kull każ il-ħaddiema ma għandhomx ikunu esposti għal livelli ta’ espożizzjoni ogħla mill-valur ta’ limitu ta’ espożizzjoni. Jekk, minkejja l-miżuri meħuda minn min iħaddem biex jimxi ma’ dawn ir-regolamenti, il-valur ta’ limitu ta’ espożizzjoni jinqabeż, min iħaddem għandu jieħu azzjoni immedjata biex inaqqas l-espożizzjoni għal livell li jkun inqas mill-valur ta’ limitu ta’ espożizzjoni. Miniħaddem għandu jidentifika r-raġunijiet li jwasslu li jinqabeż il-valur ta’ limitu, u għandu jemenda l-miżuri ta’ protezzjoni u prevenzjoni biex ikun evitat li dan jerġa’ jinqabeż. Min iħaddem għandu jadatta l-miżuri li għalihom tkun qegħda ssir riferenza f’dan ir-regolament skond il-bżonnijiet ta’ ħaddiema f’riskji partikolari. 6. Informazzjoni u taħriġ għal ħaddiema. Min iħaddem għandu jiżgura li l-ħaddiema li huma esposti għal riskji minn vibrazzjonijiet mekkaniċi jew ir-rappreżentanti tagħhom għas-saħħa u s-sigurtà fuq il-post tax-xogħol, jirċievu informazzjoni u taħriġ relatat mar-riżultat tal-valutazzjoni tar-riskju li jrid isir skond ir-regolament 4(1), u b’mod partikolari dwar: (a) il-miżuri li ttieħdu biex jiġu implimentati dawn ir-regolamenti biex ikunu eliminati jew biex jiġu mnaqqsin sew ir-riskji minn vibrazzjoni mekkanika; (b) il-valur tal-limitu ta’ l-espożizzjoni u l-valur ta’ espożizzjoni li dwar u tkun trid tittieħed azzjoni; (ċ) ir-riżultati ta’ l-ivvalutar u l-kejl tal-vibrazzjoni mekkanika, li jsiru skond ir-regolament 4, u l-ħsara li s-saħħa li potenzjalment tista’ ssir mill-apparat li jkun użat; (d) għal fejn u kif wieħed jista’ jinduna u jirrapporta sinjali ta’ ħsara li s-saħħa; (e) iċ-ċirkostanzi meta ħaddiema jkunu intitolati għal sorveljanza tas-saħħa; (f) prattiċi ta’ xogħol siguri li jnaqqsu l-espożizzjoni għal vibrazzjoni mekkanika. 7. Il-konsultazzjoni u l-parteċipazzjoni ta’ ħaddiema jew tar-rappreżentanti tagħhom għas-saħħa u s-sigurtà fuq il-post tax-xogħol fuq dawk il-materji koperti minn dawn ir-regolamenti u mill-Iskeda, inkluż il-valutazzjoni u l-kejl tal-vibrazzjoni li wieħed jirċievi fuq ix-xogħol, trid issir skond ir-Regolamenti dwar Disposizzjonijiet Ġenerali dwar is-Saħħa u s-Sigurtà fuq il-Post tax-Xogħol. 8. Sorveljanza tas-saħħa. (1) (a) Mingħajr preġudizzju għal kull dritt li għandu kull ħaddiem, jekk dak il-ħaddiem ikun hekk jixtieq li jirċievi sorveljanza tas-saħħa f’intervalli regolari, miniħaddem għandu jagħmel dawk l-arraġamenti meħtieġa għal sorveljanza tas-saħħa kif imiss għal dawk il-ħaddiema li jkun intwera riskju għal-saħħithom fil-valutazzjoni tar-riskju li jsir skond ir-regolament 4, u dawk ir-riżultati ta’ eżamijiet mediċi għandhom jinżammu disponibbli għall-Awtorità. (b) Ir-riżultati ta’ kull sorveljanza tas-saħħa għandhom ikunu kunsidrati fl-applikazzjoni ta’ miżuri preventivi f’postijiet tax-xogħol speċifiċi, u għandhom ikunu intiżi li jħarsu u li ssir dijanjosi mgħaġġla ta’ kull diż ordni medika li tkun marbuta ma’ espożizzjoni għall-vibrazzjoni mekkanika. Dik is-sorveljanza tkun meqjusa xierqa meta: (i) l-espożizzjoni ta’ ħaddiema tkun tali li tista’ tkun stabbilita rabta bejn dik l-espożizzjoni u marda identifikabbli jew effetti dannużi għas-saħħa; (ii) ikun probabbli li l-marda jew l-effetti jiġru taħt kondizzjonijiet partikolari tax-xogħol; u (iii) ikunu jeżistu eżamijiet mediċi għall-kxif tal-marda jew ta’ l-effetti fuq is-saħħa. (ċ) F’kull każ, ħaddiema esposti għal vibrazzjoni mekkanika li tkun teċċedi l-valuri msemmija fir-regolamenti 3(1)(b) u 3(2) (b F’kull każ, ħaddiema esposti għal vibrazzjoni mekkanika li tkun teċċedi l-valuri msemmija fir-regolamenti 3(1)(b), għandhom ikunu intitolati għal sorveljanza medika xierqa. (2) Min iħaddem għandu jiżgura li għal kull ħaddiem li ssirlu sorveljanza medika skond is-sub regolament (1), jinżammu riżultati individwali tas-sorveljanza medika u għandu jara li dawn jinżammu aġġornati. (3) (a) Ir-riżultati ta’ l-eżamijiet mediċi għandu jkollhom sommarju tas-sorveljanza li tkun saret, u għandhom jinżammu f’forma xierqa li tkun tippermetti konsultazzjoni b’mod konfidenzjali f’data aktar ’il quddiem. (b) Kopji ta’ dawn ir-riżultati għandhom jingħataw lill-Awtorità meta dawn jintalbu; il-ħaddiem individwali għandu jkollu aċċess għal dawk ir-riżultati li jkunu jikkonċernaw lil u personalment. (4) Meta, bħala riżultat tas-sorveljanza tas-saħħa, jirriżulta li ħaddiem ikollu marda jew dannu għas-saħħa identifikabbli, u li dawn ikunu kunsidrati mit-tabib jew persuna kompetenti oħra li huma riżultat ta’ espożizzjoni għal vibrazzjoni mekkanika fuq ix-xogħol: (a) il-ħaddiem għandu jkun infurmat mit-tabib jew persuna oħra kompetenti bir-riżultat li jirreferi għalih personalment, u għandu jirċievi, b’mod partikolari, informazzjoni u pariri dwar kull sorveljanza tas-saħħa li għandu jkollu meta tintemm l-espożizzjoni; (b) min iħaddem għandu jkun informat, waqt li tiġi mħarsa l-kunfidenzjalità, bl-informazzjoni sinifikanti mis-sorveljanza medika; (ċ) min iħaddem għandu: (i) jirrevedi l-valutazzjoni tar-riskju li tkun saret skond ir-regolament 4, (ii) jirrevedi l-miżuri provduti skond ir-regolament 5 biex jeliminaw jew inaqqsu r-riskji, (iii) jikkonsidra l-pariri mogħtijin mill-persuna kompetenti jew mill-Awtorità fl-implimentazzjoni ta’ kull miżura meħtieġa biex jitnaqqsu r-riskji skond ir-regolament 5, inkluża l-possibilità li jingħata xogħol alternattiv lill-ħaddiem fejn m’hemmx riskju ta’ iktar espożizzjoni, u (iv) jagħmel arranġamenti għal sorveljanza medika kontinwa u jara li jkun hemm valutazzjoni mill-ġdid tal-livell ta’ saħħa ta’ kull ħaddiem ieħor li kien espost bl-istess mod. F’dawn il-każijiet, it-tabib jew persuna kompetenti jew l-Awtorità jistgħu jipproponu li persuni esposti jkollhom eżamimediku adatt. 9. (1) Fit-twettiq tal-prinċipji ġenerali għall-protezzjoni tas-saħħa u s-sigurtà tal-ħaddiema, fil-każ ta’ trasport bil-baħar u bl-ajru, il-Ministru responsabbli għas-sigurtà ta’ l-ekwipaġġ ta’ bastiment jew ta’ ajruplan jista’ b’ordni bil-miktub u f’ċirkostanzi debitament ġustifikati, jagħti eżenzjonijiet mill-applikabbilità tar-regolament 5(3) fil-każ ta’ vibrazzjoni fil-ġisem kollu, meta, minħabba fil-karatteristiċi tal-postijiet tax-xogħol jew minħabba raġunijiet tekniċi, ma jkunx possibbli li wieħed jimxima l-livell ta’ limitu tal-espożizzjoni minkejja l-miżuri tekniċi u, jew amministrattivi meħuda. (2) F’każ li l-espożizzjoni ta’ ħaddiema għal vibrazzjoni mekkanika komunement tkun taħt il-valur ta’ espożizzjoni ta’ kuljum li dwar u tkun trid tittieħed azzjoni msemmija fir-regolament 3(1)(b) u (2)(b F’każ li l-espożizzjoni ta’ ħaddiema għal vibrazzjoni mekkanika komunement tkun taħt il-valur ta’ espożizzjoni ta’ kuljum li dwar u tkun trid tittieħed azzjoni msemmija fir-regolament 3(1)(b), immatkunt varja ħafna minn żmien għal żmien u tista’ kultant teċċedi l-valur ta’ limitu ta’ l-espożizzjoni, il-Ministru jista b’ordni bil-miktub jagħti eżenzjonijiet mir-regolament 5(3). Madanakollu, il-valur ta’ espożizzjoni medja fuqerbgħin siegħa għandu jkun inqas mill-valur ta’ limitu ta’ l-espożizzjoni, u għandu jkun hemm evidenza li turi li r-riskji mill-mod kif tkun qed tokkorri l-espożizzjoni, huma inqas minn dawk preżenti minn espożizzjoni fil-valur ta’ limitu ta’ espożizzjoni. (3) L-eżenzjonijiet imsemmija fis-sub regolamenti) għandhom jingħataw taħt kondizzjonijiet, li minħabba fiċ-ċirkostanzi individwali, ikunu jiżguraw li r-riskji li jirriżultaw minn dawk l-espożizzjonijiet ikunu inqas sew, u l-eżenzjonijiet ikunu valutati mill-ġdid kull tant żmien u jiġu revokati malajr kemm jista’ jkun. 10. F’dawk il-proċedimenti dwar reat li jsiru taħt dawn ir-regolamenti, li jkun jikkonsisti fin-nuqqas ta’ twettiq ta’ xi dmir jew il-ħtieġa li ssir xiħaġa sakemm din tkun raġonevolment prattikabbli jew sakemm din tkun bir-raġun prattikabbli, jew li ssir xi ħaġa li tkun raġonevolment pratikkabbli, tkun ir-responsabbiltà ta’ l-akkużat li jġibprova (skond ma jista’ jkun il-każ), illi ma kienx prattiku, jew raġonevolment prattiku, li jagħmel iktar milli fil-fatt ikun għamel biex iwettaq dak id-dmir jew dik il-ħtieġa, jew li ma kienx hemm mezzi prattiċi aħjar minn dawk li fil-fatt i ntużaw biex jitwettaq dak id-dmir jew dik il-ħtie[a. 11. Reati. Kull minxjentement jew bi traskuraġni jindaħal fil-proċess li jiġi provdut post tax-xogħol siguru bla periklu, ikun ħati ta’ reat.